

**Informasjon vedrørende søknad om individuelt tilrettelagt barnehagetilbudet for barn med nedsatt funksjonsevne, jf. barnehageloven § 37**

Måsøy kommune som barnehagemyndighet skal gjøre en konkret og individuell vurdering med

begrunnelse og fatte vedtak om tilrettelegging av barnehagetilbudet til barn med nedsatt

funksjonsevne etter barnehageloven § 37. I den forbindelse ber vi om opplysninger som kan

belyse barnets behov for individuell tilrettelegging.

**Målsettingen** med vedtak fattet etter § 37 er å bygge ned de barrierene som gjør at barnet

ikke kan nyttiggjøre seg barnehagetilbudet på lik linje med andre barn, altså skal

omgivelsene bli tilrettelagt slik at barnet kan bruke barnehageplassen sin.

**Hva er nedsatt funksjonsevne?**

Nedsatt funksjonsevne er definert som tap av, skade på eller avvik i en av kroppens

psykologiske, fysiologiske eller biologiske funksjoner (NOU 2001:22pkt 2.2). For å ha rett til

tilrettelegging må barnets funksjonsnedsettelse være slik at det kreves tilrettelegging utover

det som er innenfor barnehagens plikt.

**Informasjon om regler og saksgang**

Barn med nedsatt funksjonsevne har etter barnehageloven § 37 rett til egnet individuelt

tilrettelagt barnehagetilbud. Plikten til tilrettelegging omfatter ikke tiltak som innebærer en

uforholdsmessig byrde for kommunen. Ved vurderingen av om tilretteleggingen innebærer

en uforholdsmessig byrde, skal det særlig legges vekt på tilretteleggingens effekt for å

nedbygge funksjonshemmende barrierer, de nødvendige kostnadene ved tilretteleggingen

og virksomhetens ressurser.

* Når foreldre mener at barnet på bakgrunn av nedsatt funksjonsevne, har rett til

individuell tilrettelegging, drøftes dette med barnehagen

* Foreldre søker individuelt tilrettelagt barnehagetilbud, og vedlegger sakkyndig

dokumentasjon som beskriver barnets nedsatt funksjonsevne

* Barnehagen skal vurdere og forslå hvordan tilrettelegging kan gjennomføres - hva

som skal til for at barnet kan delta i barnehagen på lik linje med andre barn.

* Søknad og dokumentasjon skal sendes til Måsøy kommune, Helse, oppvekst og velferd.
* Oppvekstadministrasjonen/barnehagemyndigheten avgjør søknadene. Alle søknader
* vurderes utfra at alle barnehager har tilretteleggingsplikt i henhold til barnehageloven og rammeplanen.
* Tilretteleggingen kan gis i form av ekstra bemanning, veiledning eller organisatoriske

tiltak.

* Vedtak sendes til foreldre og kopi til barnehagen
* Tilretteleggingen skal planlegges, dokumenteres, samt evalueres i samarbeid med

foreldrene.

For at behandlingstiden skal bli så rask og effektiv som mulig, må dokumentasjon på barnets nedsatte funksjonsevne legges ved søknad og søknaden må fylles ut så nøyaktig som mulig.